ONS WEBWERF WORD TANS OORGEBOU
ONS SAL BINNEKORT WEER AANLYN WEES
Sannies is 'n skool met 'n ryke tradisie en 'n trotse geskiedenis. Die impak wat oudleerlinge in Bloemfontein, die Vrystaat, Suid-Afrika en selfs die wêreld gemaak het, is onmeetbaar groot. Ek het die afgelope tyd diep onder die indruk gekom van die geweldige groot groep leerders, oudleerders, ouers en oudouers wat 'n besondere liefde vir ons skool het. Dit maak my baie opgewonde oor die toekoms.
Sand du Plessis was nog altyd en is nog steeds baie trots op die gehalte kind wat ons die wêreld instuur. Ons werk hard daaraan om te verseker dat kinders die waarde van harde werk, as voorwaarde vir sukses, besef. Elke onderwyser by Sannies is trots op ons skool en sy kinders.
Elke kind is uniek en kosbaar en verdien om raakgesien te word. U kind sal nooit net 'n nommer in die massa by Sannies wees nie. 'n Keuse om u kind na Hoërskool Sand du Plessis te stuur, sal groot dividende vir u as ouer en vir u kind oor baie jare lewer. Kom besoek gerus ons skool en vergewis u van die feite.
Enige ouer of persoon wat dit oorweeg om sy kind in Hoërskool Sand du Plessis te plaas is ook welkom om my by die skool te kom spreek. My deur staan oop vir u!